Lav et referat af nedenstående tekst:

Tekst:
Det kommer næppe som den store overraskelse for de tilbageværende Venstre-folk i byrådet i Mariagerfjord, at et af gruppens tidligere medlemmer, Svend Madsen, nu stiller op på en ikke-partipolitisk liste. Allerede da et prominent Venstre-medlem med adresse i kommunen, Inger Støjberg, ved årets begyndelse smækkede med døren til sit gamle parti sammen med flere topfolk i den lokale partiorganisation, luftede Svend Madsen sin utilfredshed med Venstres ledelse på landsplan. Støtter fortsat Venstre-borgmester Umiddelbart kan det forekomme ulogisk, at man ikke vil stille op for Venstre til kommunalvalget, fordi man er utilfreds med partiformanden på landsplan. Det er jo ikke som sådan Venstres partiformand eller Venstres politiske linje på Christiansborg, vælgerne i Mariagerfjord Kommune skal forholde sig til på valgdagen 16. november. Hvor de sætter deres kryds, afhænger i første række af, om de har været tilfredse med Venstres linje lokalt - og om de ønsker en Venstre-borgmester også efter valget. At dømme efter meldingerne fra listen, er der tilsyneladende ingen slinger i valsen her: Initiativtagerne ønsker, at Mogens Jespersen (V) fortsætter på borgmesterposten. Kan måske fastholde vælgere i blå blok Skal man tolke opstillingen af den ny liste positivt, set gennem Venstres øjne, kan den måske fastholde utilfredse Venstrevælgere i blå blok. Men der er ingen garanti for, at det bliver den eneste konsekvens: Enhver Venstre-borgmester håber dette efterår på, at afsmitningen fra den rekordlave landspolitiske tilslutning til partiet i mindst mulig grad vil smitte af lokalt. Man vil gøre alt for, at vælgerne først og fremmest vil se på den førte lokalpolitik og på de opstillede lokale kandidaters duelighed, når de afgør, hvad de stemmer. Landspolitikken kan smitte af på kommunalvalget For Venstre i Mariagerfjord er det ikke nødvendigvis nogen fordel, at vælgerne så direkte mindes om partiets stridigheder i toppen ved, at der opstilles en liste, som så åbenlyst støttes af den tidligere næstformand Inger Støjberg, der i øjeblikket er partiløs. Det kan føre til, at de landspolitiske strømninger slår stærkere igennem. Og i Mariagerfjord skal der ikke store vælgerudsving til, før kommunen får en socialdemokratisk borgmester. Faktisk var Socialdemokratiet med 36,7 procent af stemmerne i 2017 større end Venstre, der “kun” fik 36,6. Af de 8343 Venstre-stemmer faldt 230 på Svend Madsen, så det er ikke en af partiets største stemmeslugere, der nu går sine egne veje. Ikke desto mindre kan hans beslutning om at opstille på den ny liste - selv om det næppe er hensigten - være med til at udløse et systemskifte i kommunen, fordi vælgerne i kommunen nu op til valgdagen endnu en gang vil blive mindet om Venstres interne stridigheder.

Referat:
Det er næppe nogen fordel for Venstre i Mariagerfjord, at tidligere Venstre-folk nu opstiller deres egen liste - selv om de tilsiger den siddende Venstre-borgmester fortsat støtte, skriver TV2 Nords politiske analytiker.